**Ministru kabineta noteikumu projekta „Grozījumi Ministru kabineta 2008.gada 7.oktobra noteikumos Nr.835 „Noteikumi par darbības programmas „Uzņēmējdarbība un inovācijas” papildinājuma 2.3.2.1.aktivitāti „Biznesa inkubatori”” sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un  Kohēzijas fonda vadības likuma  18.panta 10.punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumi Ministru kabineta 2008.gada 7.oktobra noteikumos Nr.835 „Noteikumi par darbības programmas „Uzņēmējdarbība un inovācijas” papildinājuma 2.3.2.1.aktivitāti „Biznesa inkubatori”” (turpmāk – MK noteikumi Nr.835) ir izstrādāti atbilstoši 2014.gada 12.maija Koalīcijas partneru Sadarbības padomes sēdē atbalstītajam priekšlikumam par finansējuma pārrāvuma novēršanu biznesa inkubatoru darbības nodrošināšanā līdz 2014.-2020.gada plānošanas perioda aktivitātes uzsākšanai.  Latvijas Investīciju un attīstības aģentūra (turpmāk – LIAA) ar biznesa inkubatoru operatoriem pakalpojumu iepirkumu līgumus noslēdza 2009.gadā, un 2014.gadā izbeidzas šo līgumu termiņš. Atbilstoši Publisko iepirkumu likumam un noslēgto līgumu nosacījumiem līgumu darbības termiņu nevar pagarināt.  Saskaņā ar LIAA aplēsēm noteikumu projekta izstrādes brīdī aktivitātes ietvaros pēc minēto līgumu darbības termiņa varētu rasties neapgūtais finansējums aptuveni 5.7 milj. euro apmērā - kopējā summa, par kuru biznesa inkubatoru operatori nav snieguši pakalpojumus (prognozētais aptuvenais neapgūtais finansējums Latgales plānošanas reģionā – 3.5 milj. euro; Zemgales plānošanas reģionā – 1.3milj. euro; Vidzemes plānošanas reģionā – 0.5 milj. euro; Rīgas plānošanas reģionā – 0.4 milj. euro). Vienlaicīgi jānorāda, ka pēdējos darbības ceturkšņos līdzekļu apguve biznesa inkubatoros var būt ievērojami lielāka nekā plānots un esošo līgumu ietvaros pieejamais finansējums var būtiski samazināties, tādēļ iespējams, ka nebūs pieejams **sākotnēji plānotais** finansējums no esošo līgumu atlikuma **(vismaz 5 milj. EUR jeb 1 milj. EUR plānošanas reģionam - optimālais finansējums līdz 2015.gada 30.novembrim, ņemot vērā līdzšinējo apguvi)**. LIAA jaunākos apguves rezultātus zinās 2014.gada augusta sākumā, kad būs iesniegtas **inkubatoru** 2014.gada 2.ceturkšņa atskaites. Precīzi aktivitātes līdzekļu apguves rādītāji augstāk minēto līgumu ietvaros būs zināmi vien 2014.gada decembrī (LIAA iesniegtas un izvērtētas noslēguma atskaites).  Ja esošo līgumu ietvaros biznesa inkubatoru operatori sniegs pakalpojumus par lielāku summu, nekā paredz pašreizējie LIAA pieņēmumi, **nodrošināt līgumu noslēgšanu vismaz par 5 milj. EUR varēs tikai pie nosacījuma, ja Ministru kabinets pieņems lēmumu palielināt aktivitātes ietvaros pieejamo finansējumu, veicot pārdales** no citām darbības programmas „Uzņēmējdarbība un inovācijas” papildinājuma aktivitātēm**, ja būs pieejami brīvi ES fondu līdzekļi** (pašreiz nav iespējams prognozēt citu aktivitāšu apguves rādītājus). Ja esošo līgumu ietvaros nebūs **pārpalikums vismaz** 5 milj. EUR **(vai pārpalikums būs mazāks par visu atlasīto pretendentu kopējo piedāvājumu summu, ja kādā plānošanos reģionā piedāvājums ir mazāks par 1 milj.EUR),** par **aktivitātes ietvaros** pieejam**ā** finansējum**a** **palielināšanu, veicot pārdali** būs nepieciešams Ministru kabineta lēmums.  Ekonomikas ministrija norāda, ka viens no aktivitātes ietvaros pastāvošiem riskiem ir nepietiekams finansējums. Proti, pastāv varbūtība, ka līdzšinējo līgumu ietvaros tiks izmantots aktivitātei piešķirtais finansējums vairāk nekā līdz šim prognozēts (prognozētais atlikums 5**,7** milj. EUR), tādējādi aktivitātes ietvaros finansējums jaunu iepirkuma līgumu īstenošanai tiks nodrošināts mazāk kā **optimāli nepieciešamo** 5 milj. EUR apmērā. Analizējot Ekonomikas ministrijas pārziņā esošās ES fondu aktivitātes, iespējams, iestājoties iepriekš minētam gadījumam, no citām EM aktivitātēm nevarēs novirzīt līdzekļus biznesa inkubatoru aktivitātei. Līdz ar to, Ekonomikas ministrija nevar viennozīmīgi apgalvot, ka spēs nodrošināt jauno iepirkuma līgumu īstenošanu **katram plānošanas reģionam vismaz 1 milj. EUR apmērā (kopā** 5 milj. EUR apmērā**)** no **esošiem aktivitātes līdzekļiem vai veicot pārdali aktivitātei no** Ekonomikas ministrijas pārziņā esošajām **citām** darbības programmas „Uzņēmējdarbība un inovācijas” papildinājuma aktivitātēm. Šādā situācijā līgumi būs jāslēdz mazākā apjomā vai jāveic pārdales **uz aktivitāti** pie nosacījuma, ja ir pieejami brīvie ES fondu līdzekļi.  Biznesa inkubatoru aktivitāte, kas tiks finansēta no 2014.-2020.gada plānošanas perioda līdzekļiem, netiks uzsākta ātrāk par 2016.gada sākumu. Lai to uzsāktu, nepieciešams apstiprināt kritērijus Uzraudzības komitejā, apstiprināt MK noteikumus un veikt biznesa inkubatoru operatoru atlasi, līgumu slēgšanu.  Tā kā aktivitātē no 2007.- 2013.gada plānošanas perioda līdzekļiem ir neizmantots finansējums un ņemot vērā, ka no 2014.- 2020.gada perioda līdzekļiem aktivitāte tiks uzsākta 2016.gadā, lai mazinātu pārrāvuma periodu, atbilstoši 2014.gada 12.maija Koalīcijas partneru Sadarbības padomes sēdē atbalstītajam priekšlikumam paredzēts veikt jaunu biznesa inkubācijas pakalpojumu iepirkumu esošā projekta ietvaros.  Neapgūtā finansējuma ietvaros ir iecerēts veikt atkārtotu iepirkuma procedūru, nodrošinot inkubācijas pakalpojumus pārrāvuma periodā. Neapgūto finansējumu iecerēts sadalīt vienādā proporcijā pa plānošanas reģioniem, identiski kā tas ticis darīts līdz šim. Taču, ņemot vērā katra reģiona faktisko finansējuma apguvi, faktiski izmaksātais finansējums var atšķirties pa plānošanas reģioniem. Kā norāda dati par prognozēto neapgūto finansējumu, reģionu aktivitāte finansējuma apguvē ir atšķirīga, līdz ar to arī faktiski apgūtais un izmaksātais finansējums ir atšķirīgs, taču iespēja iegūt finansējumu tiek nodrošināta, ievērojot plānošanas reģionu vienlīdzību. Noteikumu projekts paredz veikt grozījumus, lai finansējuma saņēmējs (LIAA) esošā ES fondu projekta ietvaros varētu veikt jaunu biznesa inkubatoru pakalpojumu iepirkumu uz periodu, kamēr attiecināmi 2007.-2013.gada plānošanas perioda līdzekļi. LIAA organizēs atsevišķus iepirkumus katrā plānošanas reģionā, lai samazinātu pārsūdzības riskus visā biznesa inkubatoru operatoru atlases procesā.  Spēkā esošā MK noteikumu Nr.835 redakcija nodrošina projekta īstenošanu, līdz ar to arī biznesa inkubācijas pakalpojumu sniegšanu, līdz 2014.gada 31.decembrim. Ekonomika ministrija ir secinājusi, ka esošais normatīvais regulējums nenodrošina biznesa inkubatoru aktivitātes pāreju uz nākamo, tas ir, 2014.-2020.gada Eiropas Savienības fondu plānošanas periodu. Līdz ar to komersanti, kuri izmanto biznesa inkubācijas pakalpojumus vai vēlas uzsākt pakalpojumu saņemšanu, netiks nodrošināti ar šiem pakalpojumiem no 2014.gada 31.decembra līdz aktivitātes īstenošanas uzsākšanai jaunajā 2014.-2020. gada plānošanas periodā (2016.gada sākumā). Ņemot vērā, ka aktivitātes mērķis ir jaunu, dzīvotspējīgu un konkurētspējīgu komersantu veidošana un attīstība Latvijas reģionos, inkubācijas pakalpojuma nenodrošināšana var negatīvi ietekmēt tos jaunizveidotos komersantus, kuri ir uzsākuši inkubācijas periodu, kā arī citu jaunu komersantu veidošanos. Līdz ar to uzskatāms, ka aktivitātes mērķis var tikt negatīvi ietekmēts un sasniegtais rezultatīvais rādītājs pakalpojuma sniegšanas pārtraukuma periodā var piedzīvot lejupslīdi.  Ar grozījumiem MK noteikumos Nr.835 tiks nodrošināta biznesa inkubācijas pakalpojumu nepārtrauktība, proti, projekta īstenošanas termiņš tiks pagarināts līdz 2015.gada 30.novembrim. Tādējādi finansējuma saņēmējam tiks sniegta tiesiska iespēja organizēt publisko iepirkumu procedūras par neizmantoto publiskā finansējuma daļu.  Lai sekmētu efektīvu inkubācijas pakalpojumu sniegšanu un nodrošinātu inkubācijas pakalpojuma mērķa sasniegšanu – dzīvotspējīga komersanta izveidi, MK noteikumu projekta 1.14.apakšpunkts paredz terminētu inkubācijas pakalpojumu sniegšanu, proti, komersants var saņemt inkubācijas pakalpojumus ne ilgāk kā četrus gadus pēc kārtas piecu gadu periodā. Ņemot vērā, ka inkubācijas pakalpojumi ir vērsti uz pastāvīga, dzīvotspējīga un konkurētspējīga komersanta izveidi, Ekonomikas ministrija uzskata, ka inkubācijas pakalpojumu sniegšana ilgākā laika periodā norāda uz to, ka komersants pietiekami ilgā laika posmā nav spējis nodrošināt savu komerciālo attīstību, līdz ar to turpmāka inkubatora vides nodrošināšana šādam komersantam nav uzskatāma par lietderīgu. Tiesību normā iekļautās prasības uzraudzība ir attiecināma uz biznesa inkubatoru operatoriem, kas veic inkubējamo komersantu pārbaudi.  Noteikumu projektā arī paredzēts veikt citus grozījumus – samazināt iepirkumu komisijas locekļu skaitu, jo iepirkuma priekšmets neatšķirsies no esošā iepirkuma un iepirkums plānots pārejas periodam, atšķirības plānotas tikai biznesa inkubatoru operatoru un komersantu uzraudzības mehānismā. Ņemot vērā iepriekš gūto pieredzi aktivitātes īstenošanā, Ekonomikas ministrijas ir secinājusi, ka dominējošais aspekts biznesa inkubatora pakalpojumu sniedzēju izvēlē ir zināšanas par inkubācijas pakalpojumu. Tas ir, lai iepirkuma rezultātā izvēlētos tādu inkubācijas pakalpojumu sniedzēju, kas nodrošinās kvalitatīvus un uz mērķi orientētus inkubācijas pakalpojumus, komisijas locekļiem ir nepieciešamas zināšanas komersantu inkubācijā, akselerācijā. Līdz ar to, ņemot vērā pārejas perioda termiņu, uz ko tiks slēgti iepirkuma līgumi, līdzšinējo praksi, kā arī aktivitātes īstenošanas termiņus, iepirkumu komisiju nepieciešams veidot kā tādu pārstāvju grupu, kas pirmkārt – padziļināti orientējas inkubācijas pakalpojumos, otrkārt – spēj ātri pieņemt lēmumu, ņemot vērā ierobežotos aktivitātes termiņus. Vides aizsardzības un reģionālās attīstības ministrija (turpmāk tekstā – VARAM), tāpat kā plānošanas reģioni ir eksperti reģionālās attīstības un plānošanas jautājumos. Inkubācijas pakalpojumu atlase ir saistīta ar padziļinātu kompetenci komercdarbības uzsākšanas jomā, bet ne reģionu kompetencē. Ņemot vērā, ka Latvijas Investīciju un attīstības aģentūra ir valsts pārvaldes iestāde, kas visciešāk saistīta ar komercdarbības uzsākšanas jomu, kā arī ņemot vērā, ka Ekonomikas ministrija ir atbildīgā iestāde par aktivitātes īstenošanu, Ekonomikas ministrijas ieskatā, lai nodrošinātu ātru, kvalitatīvu un efektīvu iepirkumu komisijas darbu, nepieciešams veikt modifikācijas iepirkumu komisijas sastāvā. Papildus jānorāda, ka arī Finanšu ministrija ir izteikusi vēlmi svītrot ministriju kā nozares pārstāvi no komisijas sastāva.  MK noteikumu grozījumu projekts paredz svītrot MK notikumu 51.1punktu, kurš nosaka, ka izmaksas par neizmantotajām telpām (telpu noma un apsaimniekošanas izmaksas) biznesa inkubatora operators vienu gadu var 100 % apmērā segt no aktivitātes līdzekļiem. Ja minētā gada beigās telpas nav izīrētas komersantiem 85 % apjomā no maksimālās platības, par kuru gada laikā ir saņemts atbalsts, par neizmantotajām telpām izmaksātā summa ir jāatmaksā. Ja operators attiecina inkubatora darbības izmaksas uz inkubatorā iekļautajiem komersantiem, tas ir komercdarbības atbalsts attiecīgajiem komersantiem. Ja inkubatora darbības izmaksas netiek attiecinātas uz komersantiem, tas ir komercdarbības atbalsts operatoram. Ņemot vērā, ka pārejas perioda ietvaros minētais nosacījums faktiski nevar iestāties, proti, pārejas periods ir mazāks par viena gada periodu un ņemot vērā atbalsta nosacījumu izmaiņas operatoram, Ekonomikas ministrija uzskata par nepieciešamu svītrot no noteikumiem šādu normu.  Līdz ar MK noteikumu grozījumiem samazināta obligātā biznesa inkubatoru telpu platība, ņemot vērā, ka bieži komersanti izvēlas izmantot citas telpas (virtuālā inkubācija) un biznesa inkubatoru telpas ir neizmantotas. Aktivitātes ietvaros paredzētais telpu platības rādītājs jau ir sasniegts, tas ir, atbilstoši darbības programmas „Uzņēmējdarbība un inovācijas” papildinājumā norādītajam uzraudzības rādītājam attīstīto inkubatoru platība ir 18 000 m2 2013.gadā. Biznesa inkubatorā telpas nepieciešamas tikai tādiem inkubējamiem komersantiem, kuru komercdarbība nav saistīta ar ražošanu vai kuriem ir nepieciešams birojs komercdarbības veikšanai, jo biznesa inkubatori nenodrošina ražošanas telpas to specifikas un pielāgošanas dēļ. Turklāt, komersanti nevēlas veikt ieguldījumus nomātās ražošanas telpās, kuras pēc inkubācijas perioda jāatstāj. Darbības uzsākšanas stadijā komersanti vēlas iespējami mazas fiksētās izmaksas, t.sk. arī telpu nomas izmaksas, tādēļ vēlas izmantot pēc iespējas mazākas telpas biznesa inkubatorā, piemēram, tikai darba galdu kopējā telpā ar citiem komersantiem (t.s. atvērtā plānojuma telpas). Šādā situācijā biznesa inkubatoru telpas nereti ir pustukšas vai arī formāli aizpildītas (komersantam obligāti jānomā noteikta platība) un ES fondu līdzekļi tiek izmantoti nelietderīgi. Līdz ar to Ekonomikas ministrija ierosina samazināt obligāto minimālo telpu platību, lai tā nerādītu lieku administratīvo slogu un izmaksas, kuras lietderīgāk izmantojamas citiem inkubācijas pakalpojumiem. Telpu platība ir balstīta uz pieprasījumu, un, ja būs komersantu pieprasījums, biznesa inkubatori palielinās pieejamo telpu platību. Iepirkuma nolikumā LIAA telpām noteiks nosacījumus, lai tās varētu izmantot līdzīgi kā akseleratoru telpas salīdzinoši lielam skaitam komersantu.  Lai nodrošinātu stingrāku biznesa inkubatoru un komersantu kontroli un uzraudzību gan komersantu atlases posmā, gan inkubācijas posmā, MK noteikumu projekts paredz sadarbības iestādes pienākumu pārbaudīt to, kā biznesa inkubatora operators nodrošina komersanta nodokļu parādu pārbaudi, tādējādi mazinot risku, ka inkubācijas pakalpojums tiks sniegts tādiem komersantiem, kas faktiski neatbilst izvirzītām prasībām.  Noteikumu projekts paredz precizējumus MK atbilstoši Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, L 187) (turpmāk – Komisijas regula Nr.651/2014), Komisijas 2013. gada 18. decembra Regulai (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2013. gada 24. decembris, L 352), Eiropas Savienības Ekonomiskās darbības statistiskai klasifikācijai (turpmāk – NACE) 2.redakcija. Ņemot vērā jauno tiesisko ietvaru atbalsta piešķiršanai, MK noteikumu grozījumi paredz no atbalsta piešķiršanas izslēgt biznesa inkubatoru operatorus, kā arī veikt attiecīgos grozījumus MK noteikumu grozījumu tekstā, to pielāgojot jaunajam tiesiskajam ietvaram, tai skaitā iepriekš minētām regulām un statiskās klasifikācijas NACE 2.redakcijai.  MK noteikumu grozījumi nav attiecināmi uz jau noslēgtiem iepirkuma līgumiem ar inkubatoriem. |
| 3. Projekta izstrādē iesaistītās institūcijas | Ekonomikas ministrija |
| 4. Cita informācija | Ekonomikas ministrija, izstrādājot noteikumu grozījumu projektu, ir veikusi analīzi par aktivitātes revīzijas un audita ietvaros secināto. Nepieciešamie uzlabojumi ir reducējami uz inkubācijas pakalpojuma un biznesa inkubatoru operatoru uzraudzību un kontroli. Kā risinājums ir izvēlēts pārskatīt finansējuma saņēmēja iekšējās procedūras, iepirkuma dokumentācijā ietvert stingrākas prasības, kas attiecināmas uz biznesa inkubatoru operatoru uzraudzību un kontroli, kā arī paredzēt stingrākus uzraudzības un kontroles mehānismus līgumā, kas slēdzams starp LIAA kā finansējuma saņēmēju un biznesa inkubatoru operatoriem. Noteikumu projekts papildināts ar 60.5.punktu, kas paredz, ka biznesa inkubatoru operatoriem jāņem vērā arī LIAA un sadarbības iestādes metodiskie skaidrojumi (e-pasti, sanāksmēs sniegtās informācijas u.c. par vienādu pieejas piemērošanu, normatīvo aktu niansēm u.c. jautājumiem, kas rodas līgumu ieviešanas laikā).  LIAA un biznesa inkubatoru operatoru līgumos galvenās izmaiņas būs saistītas ar LIAA un sadarbības iestādes tiesībām sniegt norādījumus biznesa inkubatoriem, skaidroti termini (jauns, turpināts komersants, saistītās nozares u.c.), noteiktas ES fondu uzraugošo institūciju tiesības veikt pārbaudes un izteikt ieteikumus, kā arī pienākumi tos ņemt vērā, finansējuma apturēšanas un līgumu laušanas nosacījumi, ja netiek neievēroti ES fondu un līguma nosacījumi, pakalpojumu veida un izmaksu saskaņošanas nosacījumi. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti. | |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. | |
| 3. | Administratīvo izmaksu monetārs novērtējums | Projekts šo jomu neskar. | |
| 4. | Cita informācija | Nav | |

|  |  |  |
| --- | --- | --- |
|  | **IV. Tiesību akta projekta ietekme uz spēkā esošo tiesību normu sistēmu** | |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija | Projekts šo jomu neskar. |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas 2014.gada 17.jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (Eiropas Savienības Oficiālais Vēstnesis, 2014.gada 26.jūnijs, L 187)  Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2013. gada 24. decembris, L 352) |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |  |  |  |  |
| --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Komisijas 2013.gada 18.decembra Regulu (EK) Nr. 1407/2013 par Līguma 87. un 88.panta piemērošanu de minimis atbalstam (Eiropas Savienības Oficiālais Vēstnesis, 2013.gada 24.decembris, L 352) (turpmāk – Komisijas regula Nr. 1407/2013).  Komisijas 2014.gada 17.jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (Eiropas Savienības Oficiālais Vēstnesis, 2014.gada 26.jūnijs, L 187) | | | |
| A | B | | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| *Komisijas Regulas Nr.651/2014 1.pielikums* | ***Noteikumu projekta 1.12. un 1.13.apakšpunkts*** | | *ieviests pilnībā* | *neparedz stingrākas prasības* |
| *Komisijas Regulas Nr.651/2014 2.panta 43.punkts* | ***Noteikumu projekta 1.21.apakšpunkts*** | | *ieviests pilnībā* | *neparedz stingrākas saistības* |
| *Komisijas Regulas Nr.651/2014 2.panta 44.punkts* | ***Noteikumu projekta 1.22.apakšpunkts*** | | *ieviests pilnībā* | *neparedz stingrākas saistības* |
| *Komisijas Regulas Nr.651/2014 2.panta 9.un 11..punkts* | ***Noteikumu projekta 1.23.apakšpunkts*** | | *ieviests pilnībā* | *neparedz stingrākas saistības* |
| *Komisijas Regulas Nr.651/2014 1.panta 3.punkta „a”apakšpunkts* | ***Noteikumu projekta 1.24.apakšpunkts*** | | *ieviests pilnībā* | *neparedz stingrākas saistības* |
| *Komisijas Regulas Nr.651/2014 2.panta 13.punkts* | ***Noteikumu projekta 1.25.apakšpunkts*** | | *ieviests pilnībā* | *neparedz stingrākas saistības* |
| Komisijas regulas Nr. 1407/2013 1.panta 1.punkta „d” un „e” apakšpunkts | ***Noteikumu projekta 1.6.apakšpunkts*** | | *ieviests pilnībā* | *neparedz stingrākas prasības* |
| Komisijas regulas Nr. 1407/2013 2.panta 2.punkts | ***Noteikumu projekta 1.19.apakšpunkts*** | | *ieviests pilnībā* | *neparedz stingrākas prasības* |
| Komisijas regulas Nr.1407/2014 3.panta 2.punkts | ***Noteikumu projekta***  ***1.20.apakšpunkts*** | | *ieviests pilnībā* | *neparedz stingrākas saistības* |
| Komisijas regulas Nr. 1407/2013 6.panta 1.punkts | ***Noteikumu projekta 1.11., 1.18.apakšpunkts*** | | *ieviests pilnībā* | *neparedz stingrākas saistības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | | Nav attiecināms. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Par atbalsta programmas grozījumiem saskaņā ar Komisijas Regulas Nr.651/2014 9.pantu ir jāsagatavo un jāpublicē valsts atbalsta mājas lapā kopsavilkuma informācija. | | |
| Cita informācija | | Nav | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 2. | Sabiedrības līdzdalība projekta izstrādē | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 3. | Sabiedrības līdzdalības rezultāti | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildē ir iesaistīta LIAA. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās LIAA darbības ietvaros. |
| 3. | Cita informācija | Nav |

**Anotācijas III. sadaļa - projekts šīs jomas neskar.**

Ekonomikas ministrs V. Dombrovskis

Vīza: Valsts sekretārs M. Lazdovskis

14.07.2014 16:01

2782

Gatis Silovs

67013209

Gatis.Silovs@em.gov.lv

Ilze Kozlovska

67013219

Ilze.Kozlovska@em.gov.lv